text: Motorvejen genåbnet ved Vejle
  23 februar 2016 kl. 07.18
  Et uheld med to biler og en handicapbus impliceret lukkede tirsdag morgen motorvejen ved Vejle.
  Omkring kl.7.30 tirsdag morgen blev to biler og en handicapbus involveret i et uheld på E45 i nordgående retning.
  Ingen kom alvorligt til skade, men uheldet betød en overgang, at motorvejen nordpå ved Vejle Fjord Broen var spærret, og bilisterne måtte køre af ved Vejle S eller Vejle C.
  Kort før kl.9.30 var der ryddet op efter uheldet, og motorvejen blev genåbnet i alle tre spor.
  